Document ID: /roh_data/filtered/fineweb-2-filterrobots_roh.jsonl.gz/38224

Las autoritads svizras online
Sche Vus derivais d'in terz stadi ed avais ina permissiun da domicil per la Svizra (permissiun C), dastgan ils suandants confamigliars vegnir a star en Svizra:
Quai sut la cundiziun che Vus abitais ensemen cun questas persunas.
Entrond en Svizra ston ils confamigliars preschentar ils suandants documents:
Voss conjugal e Voss uffants tranter 12 e 18 onns survegnan ina permissiun da dimora (permissiun B) che ha la medema durada da valaivladad sco Vossa permissiun da domicil. Els dastgan ir a lavurar, ston dentant annunziar quai a las autoritads chantunalas da migraziun. Suenter ina dimora nuninterrutta da 5 onns survegnan els ina permissiun da domicil (permissiun C). Uffants sut 12 onns survegnan immediatamain ina permissiun da domicil (permissiun C).
Ina reuniun da la famiglia po vegnir concedida da Vossa autoritad chantunala, sche las cundiziuns da la lescha davart las persunas estras (art. 44) èn ademplidas.
Sa drizzai a l’autoritad da migraziun da Voss chantun.
Durant la procedura d'asil n'han las persunas pertutgadas nagin dretg d'ina reuniun da la famiglia.
Fugitivs renconuschids (permissiun B u C) pon percunter laschar vegnir posteriuramain lur confamigliaras e lur confamigliars en Svizra, sch'i n'existan nagins motivs ch'impedeschan quai.
Fugitivs renconuschids cun in'admissiun provisorica (permissiun F) pon inoltrar ina tala dumonda per lur conjugal e per lur uffants sut 18 onns il pli baud 3 onns suenter la decisiun da l'admissiun provisorica. Lura valan las medemas cundiziuns sco per persunas che han la permissiun B (las persunas abitan ensemen en in’abitaziun gronda avunda ed han avunda meds per sustegnair ils commembers da la famiglia).